आजकल की शिक्षा-प्राप्ति में अपनी शक्ति से अधिक फीस देकर काॅपी-पुस्तकों पर पर्याप्त व्यय करके और अपनी आत्मा को कुचल कर भी हम बालकों को केवल विदेशी भाषा-ज्ञान ही सिखाते हैं। धर्म-कर्म को एक ओर रखकर केवल नौकरी-गुलामी के लिये ही अपने बच्चों को तैयार कर पाते हैं। वहीं हमारी प्राचीन शिक्षण-प्रथा धर्म-कर्म-अर्थ को सहज प्राप्त कराने वाली होती थी। नैतिक शिक्षा पर विशेष ध्यान दिया जाता था, कारणवश सभी नागरिक कत्र्तव्यपरायण, राष्ट्रभक्त तथा धार्मिक होते थे।